Ministru kabineta noteikumu „Grozījumi Ministru kabineta 2009.gada 22.decembra noteikumos Nr.1651 „Noteikumi par valsts un pašvaldību institūciju amatpersonu un darbinieku darba samaksu, kvalifikācijas pakāpēm un to noteikšanas kārtību”” projekta sākotnējās ietekmes

novērtējuma ziņojums (anotācija)

|  |
| --- |
| 1. **Tiesību akta projekta izstrādes nepieciešamība**
 |
|  1. |  Pamatojums | Finanšu ministrijas un Valsts kancelejas iniciatīva. |
|  2. |  Pašreizējā situācija un problēmas | Grozījumi noteikumos Nr.1651 nepieciešami saistībā ar Valsts kancelejas izstrādāto Ministru kabineta noteikumu „Grozījumi Ministru kabineta 2010.gada 30.novembra noteikumos Nr.1075 „Valsts un pašvaldību amatu katalogs” projektu, kas papildina amatu katalogu ar jaunu amatu saimi, kā arī papildina amatu saimi ar jauniem līmeņiem. Grozījumi amatu katalogā izstrādāti pamatojoties uz pašvaldību ierosinājumiem. Grozījumi nepieciešami arī, lai veicinātu amatpersonu (darbinieku) piesaisti darbam tiešās pārvaldes iestādēs, pārbaudes laikā paredzot iespēju noteikt augstāku kvalifikācijas pakāpi par 1.kvalifikācijas pakāpi, ja ir bijusi iepriekšēja pieredze privātajā sektorā vai pašvaldībās profesionālajā jomā.  |
|  3. |  Saistītie politikas ietekmes novērtējumi un pētījumi | Projekts šo jomu neskar. |
|  4. |  Tiesiskā regulējuma mērķis un būtība | Noteikumu projekts precizē Ministru kabineta 2009.gada 22.decembra noteikumu Nr.1651 „Noteikumi par valsts un pašvaldību institūciju amatpersonu un darbinieku darba samaksu, kvalifikācijas pakāpēm un to noteikšanas kārtību” 1.pielikumu, nosakot atsevišķu amatu saimju līmeņiem atbilstošās mēnešalgu grupas, atbilstoši šobrīd Valsts kancelejas izstrādātajam Ministru kabineta noteikumu „Grozījumi Ministru kabineta 2010.gada 30.novembra noteikumos Nr.1075 „Valsts un pašvaldību amatu katalogs” projektam.1. Atbilstoši pašvaldību ierosinājumam amatu katalogā tiek veikti grozījumi iekļaujot jaunu 12.3. amatu saimi „Finanšu uzskaite un analīze pašvaldībā”, līdz ar to attiecīgi precizējumi jāveic noteikumu nr.1651 1.pielikumā nosakot šiem līmeņiem attiecīgās mēnešalgu grupas, atbilstoši amata pienākumu sarežģītības pakāpei.
2. Atbilstoši pašvaldību ierosinājumam amatu katalogā tiek veikti grozījumi 29.1 amatu saimes „Pedagoģijas darbības atbalsts” līmeņu aprakstos, papildinot to ar diviem jauniem līmeņiem un mainot saimes numerāciju no 29.1 uz 29.saimi, līdz ar to attiecīgi precizējumi jāveic noteikumu nr.1651 1.pielikumā nosakot saimes līmeņiem attiecīgās mēnešalgu grupas, atbilstoši amata pienākumu sarežģītības pakāpei.

Noteikumu projekts paredz, ka amatpersonai (darbiniekam) pārbaudes laikā var piemērot noteikumu 4.pielikuma tabulas 3.rindā (šobrīd – piemēro 1.rindu) noteikto kvalifikācijas pakāpi (atbilstoši novērtējumam C), ja viņam pēdējo piecu gadu laikā ir iegūta darba pieredze profesionālajā jomā un tā ir būtiska iestādes funkciju izpildei (iestādes mērķu sasniegšanai), kā arī šī pieredze nav mazāka par trim gadiem vai ir iegūta pašvaldības iestādēs. Šo pieredzi iestādes vadītājs ar pamatotu lēmumu var pielīdzināt amatpersonas (darbinieka) darba pieredzei valsts dienestā un piemērot kvalifikācijas pakāpes noteikšanai pārbaudes laikā. Savukārt, ja amatpersonai (darbiniekam) ir darba pieredze valsts dienestā, tad pārbaudes laikā piemēro 4.pielikuma tabulas 3.rindā noteikto kvalifikācijas pakāpi atbilstoši valsts dienestā nostrādātajam laikam. Šajā gadījumā paliek spēkā nosacījums, ka, ja iepriekšējā amatā veiktie pienākumi ir līdzīgi jaunajiem amata pienākumiem, iestādes vadītājs var pieņemt pamatotu lēmumu par valsts dienestā noteiktās kvalifikācijas pakāpes saglabāšanu pārbaudes laikā. Ja nav noteikts pārbaudes laiks, vai amatpersona (darbinieks) atgriežas no ilgstošas attaisnojošas prom­būtnes un viņai nav bijusi piešķirta kvalifikācijas pakāpe, sākotnēji piemēro 4.pielikuma tabulas 3.rindā noteikto kvalifikācijas pakāpi atbilstoši valsts dienestā nostrādātajam laikam. Noteikumu projekts precizē normas par mēnešalgu pārskatīšanu, un gadījumos, ja pasliktinājies amatpersonas (darbinieka) amata (dienesta, darba) pienākumu izpildes ikgadējais novērtējums - tas ir D vai E un līdzšinējā mēnešalga pārsniedz attiecīgajai kvalifikācijas pakāpei atbilstošās mēnešalgas maksimālo apmēru, tad attiecīgi samazina gan kvalifikācijas pakāpi, gan mēnešalgu.Noteikumu projekts paredz, ka valsts dienestā nostrādātajā laikā ir iekļaujams arī Tiesībsarga birojā, Nacionālās elektroniskās plašsaziņas līdzekļu padomē, Valsts prezidenta kancelejā, Augstākās izglītības padomē nostrādātais laika periods, jo pēc būtības valsts dienestā nostrādātais laiks ir valsts budžeta iestādēs nostrādātais laiks. |
|  5. |  Projekta izstrādē iesaistītās institūcijas |  Valsts kanceleja |
|  6. |  Iemesli, kādēļ netika nodrošināta sabiedrības līdzdalība | Noteikumu projekts attiecas tikai uz valsts un pašvaldību institūciju amatpersonām un darbiniekiem, tādēļ sabiedrības līdzdalība noteikumu projekta izstrādē nebija nepieciešama. |
|  7. |  Cita informācija |  Nav |

|  |
| --- |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa |  Valsts un pašvaldību institūciju amatpersonas un darbinieki. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Projekts šo jomu neskar. |
|  3. |  Tiesiskā regulējuma finansiālā ietekme | Projekts šo jomu neskar. |
|  4. |  Tiesiskā regulējuma nefinansiālā ietekme |  Projekts šo jomu neskar. |
|  5. |  Administratīvās procedūras raksturojums |  Projekts šo jomu neskar. |
|  6. |  Administratīvo izmaksu monetārs novērtējums |  Projekts šo jomu neskar. |
|  7. |  Cita informācija |  Nav |
|  **IV. Tiesību akta projekta ietekme uz spēkā esošo tiesību normu sistēmu** |
|  1. |  Nepieciešamie saistītie tiesību aktu projekti |  | Ministru kabineta noteikumu „Grozījumi Ministru kabineta 2010.gada 30.novembra noteikumos Nr.1075 „Valsts un pašvaldību amatu katalogs” projekts (izsludināts 17.05.2012. VSS).Atbildīgā - Valsts kanceleja. |
|  2. |  Cita informācija |  |  Nav |

*Anotācijas III, V, VI, VII sadaļa projekts šo jomu neskar.*

Finanšu ministrs A.Vilks

I.Artemjeva;

18.07.2012 10:56

729

67095599; fakss 67095541

Ineta.Artemjeva@fm.gov.lv